Document ID: 32007D0114

KOMISSION PÄÄTÖS,
tehty 8 päivänä helmikuuta 2007,
koulutukseen, audiovisuaalialaan ja kulttuuriin liittyvää yhteisön toimintaa hallinnoivan ”koulutuksen, audiovisuaalialan ja kulttuurin toimeenpanoviraston” perustamisesta neuvoston asetuksen (EY) N:o 58/2003 mukaisesti tehdyn päätöksen 2005/56/EY muuttamisesta
(ETA:n kannalta merkityksellinen teksti)
(2007/114/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19 päivänä joulukuuta 2002 annetun neuvoston asetuksen (EY) N:o 58/2003 (1) ja erityisesti sen 3 artiklan 1 kohdan,
sekä katsoo seuraavaa:
(1)
Komission päätöksen 2005/56/EY 4 artiklan (2) mukaan koulutuksen, audiovisuaalialan ja kulttuurin toimeenpanoviraston, jäljempänä ’virasto’, tehtävänä on koulutukseen, audiovisuaalialaan ja kulttuuriin liittyvien yhteisön ohjelmien hallinnointi.
(2)
Suurin osa viraston hallinnoimista ohjelmista on päättynyt 31. päivänä joulukuuta 2006. Tilalle tulevat uudet ohjelmat kattavat ajanjakson, joka alkaa 1. päivänä tammikuuta 2007 ja päättyy 31. päivänä joulukuuta 2013.
(3)
Päätöksen 2005/56/EY 3 artiklan 2 kohdan mukaisesti marraskuussa 2006 komission toimeksiannosta tehty ulkopuolinen arviointi osoitti, että paras ratkaisu on hallinnoida viraston kautta koulutukseen, audiovisuaalialaan ja kulttuuriin liittyvien yhteisön ohjelmien tiettyjä keskitettyjä ohjelmalohkoja. Arvioinnissa myös suositeltiin viraston tehtävien laajentamista uusien koulutukseen, audiovisuaalialaan ja kulttuuriin liittyvien yhteisön ohjelmien keskitettyjen ohjelmalohkojen hallinnointiin.
(4)
Kyseinen arviointi huomioon ottaen on aiheellista antaa viraston tehtäväksi uusien ohjelmien hallinnoinnin lisäksi muiden säännösten nojalla tai muilla varoilla mahdollisesti rahoitettavien sellaisten hankkeiden hallinnointi, jotka kuuluvat viraston nykyisten toimivaltuuksien piiriin. Kyse on hankkeista, joita voidaan rahoittaa Länsi-Balkanin maille suunnatulla yhteisön tuella, Euroopan kehitysrahaston varoin, tietyistä Euroopan naapuruuspoliittisista kumppanuusvälineistä, kehitysyhteistyön rahoitusvälineen kautta ja sellaisten sopimusten nojalla, joita yhteisö on tehnyt kolmansien maiden kanssa koulutuksen, ammatillisen koulutuksen ja nuorison aloilla.
(5)
Lisäksi komissio antaisi viraston tehtäväksi panna yhteisön tasolla täytäntöön Euroopan koulutusalan tietoverkko (Eurydice), johon viitataan yhteisön koulutusalan Sokrates-toimintaohjelman toisen vaiheen toiminnassa 6.1 ja elinikäisen oppimisen integroidun toimintaohjelman poikittaisohjelmassa.
(6)
Viraston vastattavaksi annettavien uusien ohjelmien vakaan ja tehokkaan hallinnoinnin varmistamiseksi viraston toiminnan kesto olisi muutettava vastaamaan uusien ohjelmien kestoa. Viraston toiminnan kestoon olisi myös lisättävä kahden vuoden asteittainen toiminnan lakkauttamisaika (2014-2015) uusien ohjelmien täytäntöönpanokauden jälkeen, jotta virasto voi saattaa päätökseen viimeisen täytäntöönpanovuoden aikana valitut hankkeet.
(7)
Sen vuoksi päätöstä 2005/56/EY olisi muutettava.
(8)
Tässä päätöksessä säädetyt toimenpiteet ovat toimeenpanovirastojen komitean lausunnon mukaiset,
ON PÄÄTTÄNYT SEURAAVAA:
1 artikla
Muutetaan päätös 2005/56/EY seuraavasti:
1.
Korvataan 3 artiklan 1 kohta seuraavasti:
”1. Virasto perustetaan ajanjaksoksi, joka alkaa 1. päivänä tammikuuta 2005 ja päättyy 31. päivänä joulukuuta 2015”.
2.
Korvataan 4 artiklan 1 kohta seuraavasti:
”1. Viraston tehtävänä on seuraavien yhteisön ohjelmien tiettyjen ohjelmalohkojen hallinnointi:
1)
yhteisön koulutusalan Sokrates-toimintaohjelman toinen vaihe (2000-2006), hyväksytty Euroopan parlamentin ja neuvoston päätöksellä N:o 253/2000/EY (3);
2)
yhteisön ammatillista koulutusta koskevan Leonardo da Vinci -toimintaohjelman toinen vaihe (2000-2006), hyväksytty neuvoston päätöksellä 1999/382/EY (4);
3)
yhteisön Nuoriso-toimintaohjelma (2000-2006), hyväksytty Euroopan parlamentin ja neuvoston päätöksellä N:o 1031/2000/EY (5);
4)
Kulttuuri 2000 -ohjelma (2000-2006), hyväksytty Euroopan parlamentin ja neuvoston päätöksellä N:o 508/2000/EY (6);
5)
korkea-asteen koulutuksen alan hankkeet, joita voidaan rahoittaa avun toimittamisesta Itä-Euroopan ja Keski-Aasian kumppanivaltioille (2000-2006) annetun neuvoston asetuksen (EY, Euratom) N:o 99/2000 (7) säännösten nojalla;
6)
korkea-asteen koulutuksen alan hankkeet, joita voidaan rahoittaa Albanialle, Bosnia ja Hertsegovinalle, Kroatialle, Jugoslavian liittotasavallalle ja entiselle Jugoslavian tasavallalle Makedonialle annettavasta avusta (2000-2006) annetun neuvoston asetuksen (EY) N:o 2666/2000 (8) säännösten nojalla;
7)
hankkeet, joita voidaan rahoittaa neuvoston päätöksellä 2001/196/EY7 (9) EY7 hyväksytyn Euroopan yhteisön ja Amerikan yhdysvaltojen välisen korkea-asteen koulutuksen ja ammatillisen koulutuksen yhteistyöohjelman uusimista koskevan sopimuksen (2001-2005) määräysten nojalla;
8)
hankkeet, joita voidaan rahoittaa neuvoston päätöksellä 2001/197/EY (10) hyväksytyn Euroopan yhteisön ja Kanadan hallituksen välisen korkea-asteen koulutuksen ja ammatillisen koulutuksen yhteistyöohjelman uusimista koskevan sopimuksen (2001-2005) määräysten nojalla;
9)
eurooppalaisten audiovisuaalisten teosten kehittämisen, levityksen ja myynninedistämisen tukemista koskeva ohjelma (Media Plus - Kehittäminen, levitys ja myynninedistäminen) (2001-2006), hyväksytty neuvoston päätöksellä 2000/821/EY (11);
10)
Euroopan audiovisuaalisessa ohjelmatuotannossa toimivien ammattilaisten koulutusohjelma (Media-koulutus) (2001-2006), hyväksytty Euroopan parlamentin ja neuvoston päätöksellä N:o 163/2001/EY (12);
11)
monivuotinen ohjelma tieto- ja viestintätekniikan tehokkaaksi integroimiseksi yleissivistävän ja ammatillisen koulutuksen järjestelmiin Euroopassa (eLearning-ohjelma) (2004-2006), hyväksytty Euroopan parlamentin ja neuvoston päätöksellä N:o 2318/2003/EY (13);
12)
yhteisön toimintaohjelma unionin aktiivisen kansalaisuuden edistämiseksi (kansalaisosallistuminen) (2004-2006), hyväksytty neuvoston päätöksellä 2004/100/EY (14);
13)
yhteisön toimintaohjelma nuorisoalalla Euroopan laajuisesti toimivien organisaatioiden tukemiseksi (2004-2006), hyväksytty Euroopan parlamentin ja neuvoston päätöksellä N:o 790/2004/EY (15);
14)
yhteisön toimintaohjelma Euroopan laajuisesti toimivien koulutusalan yksiköiden sekä alan yksittäistoimien tukemiseksi (2004-2006), hyväksytty Euroopan parlamentin ja neuvoston päätöksellä N:o 791/2004/EY (16);
15)
yhteisön toimintaohjelma kulttuurialalla Euroopan laajuisesti toimivien organisaatioiden tukemiseksi (2004-2006), hyväksytty Euroopan parlamentin ja neuvoston päätöksellä N:o 792/2004/EY (17);
16)
korkea-asteen koulutuksen alan hankkeet, joita voidaan rahoittaa yhdeksännen Euroopan kehitysrahaston varoin (2000-2007) (18);
17)
ohjelma korkea-asteen koulutuksen laadun parantamiseksi ja kulttuurien välisen ymmärtämyksen edistämiseksi kolmansien maiden kanssa tehtävän yhteistyön avulla (Erasmus Mundus) (2004-2008), hyväksytty Euroopan parlamentin ja neuvoston päätöksellä N:o 2317/2003/EY (19);
18)
hankkeet, joita voidaan rahoittaa neuvoston päätöksellä 2006/910/EY (20) hyväksytyn, Euroopan yhteisön ja Amerikan yhdysvaltojen välisen korkea-asteen koulutuksen ja ammatillisen koulutuksen yhteistyöohjelman uusimista koskevan sopimuksen (2006-2013) määräysten nojalla;
19)
hankkeet, joita voidaan rahoittaa neuvoston päätöksellä 2006/964/EY (21) hyväksytyn, korkea-asteen koulutuksen ja ammatillisen koulutuksen sekä nuorisoasioiden alan yhteistyöpuitteiden asettamista koskevan Euroopan yhteisön ja Kanadan hallituksen välisen sopimuksen (2006-2013) määräysten nojalla;
20)
elinikäisen oppimisen integroitu toimintaohjelma (2007-2013), hyväksytty Euroopan parlamentin ja neuvoston päätöksellä N:o 1720/2006/EY (22);
21)
Kulttuuri-ohjelma (2007-2013), hyväksytty Euroopan parlamentin ja neuvoston päätöksellä N:o 1855/2006/EY (23);
22)
unionin aktiivista kansalaisuutta edistävä ”Kansalaisten Eurooppa” -ohjelma (2007-2013), hyväksytty Euroopan parlamentin ja neuvoston päätöksellä N:o 1904/2006/EY (24);
23)
nuorisotoimintaohjelma (2007-2013), hyväksytty Euroopan parlamentin ja neuvoston päätöksellä N:o 1719/2006/EY (25);
24)
Euroopan audiovisuaalialan tukiohjelma (Media 2007) (2007-2013), hyväksytty Euroopan parlamentin ja neuvoston päätöksellä N:o 1718/2006/EY (26);
25)
korkea-asteen koulutuksen ja nuorisoalan hankkeet, joita voidaan rahoittaa liittymistä valmistelevasta tukivälineestä (2007-2013) annetun neuvoston asetuksen (EY) N:o 1085/2006 (27) säännösten nojalla;
26)
korkea-asteen koulutukseen liittyvät hankkeet, joita voidaan rahoittaa avusta Aasian kehitysmaille sekä taloudellisesta yhteistyöstä näiden maiden kanssa annetun neuvoston asetuksen (ETY) N:o 443/92 (28) säännösten nojalla;
27)
korkea-asteen koulutuksen alan hankkeet, joita voidaan rahoittaa naapuruuspoliittisesta kumppanuusvälineestä, perustettu Euroopan parlamentin ja neuvoston asetuksella (EY) N:o 1638/2006 (29);
28)
korkea-asteen koulutuksen alan hankkeet, joita voidaan rahoittaa kehitysyhteistyön rahoitusvälineestä, perustettu Euroopan parlamentin ja neuvoston asetuksella (EY) N:o 1905/2006 (30).
3.
Lisätään 4 artiklan 2 kohtaan d alakohta seuraavasti:
”d)
Euroopan koulutusalan tietoverkon (Eurydice) yhteisön tason täytäntöönpano tietojen keräämiseksi, analysoimiseksi ja levittämiseksi sekä tutkimusten ja julkaisujen tuottamiseksi.”.
4.
Korvataan 6 artikla seuraavasti:
”6 artikla
Avustus
Virasto saa toimintaansa varten Euroopan yhteisöjen yleiseen talousarvioon sisältyvän avustuksen ja Euroopan kehitysrahaston varoja, sanotun kuitenkaan rajoittamatta muita tuloja. Avustus ja varat otetaan 4 artiklan 1 kohdassa mainittujen ohjelmien määrärahoista ja soveltuvin osin muiden sellaisten yhteisön ohjelmien määrärahoista, joiden täytäntöönpano tulee viraston tehtäväksi 4 artiklan 3 kohdan mukaisesti.”.
2 artikla
Tämä päätös tulee voimaan 1 päivänä tammikuuta 2007.
Tehty Brysselissä 8 päivänä helmikuuta 2007.

Labels: 12
0
15